Chuderov

Chuderov ( Groß Kaudern, tež Großkaudern) je gmejna na sewjeru Čěskeje. Nadeńdźe so štyri kilometry sewjernje měšćanskeho centruma Wusćow a słuša k Wusćanskemu wokrjesej.

 Geografija 
mini|left|upright|Cyrkej swj. Pětra a Pawoła w Žežicach
Chuderov nadeńdźe so na lěwym boku Łobja w Čěskich srjedźnych horinach při hornim běhu rěčki Chuderovský potok. Sewjerowuchodnje pozběhuje so Radešín (Gratschen, 550 m), na wuchodźe Farský vrch (520 m), juhowuchodnje Dobětická výšina (459 m), na juhu Brandtova výšina (436 m) kaž tež sewjerozapadnje Čepek (477 m) a Ostroh (454 m).

Susodne wsy su Chuderovec na sewjeru, Radešín na sewjerowuchodźe, Sovolusky, Ryjice a Žežice na wuchodźe, Mlýniště, Krásné Březno a Dobětice na juhowuchodźe, Ústí nad Labem, Stříbrníky a Kočkov na juhu, Nový Kočkov, Ovčárna a Severní terasa na juhozapadźe, Božtěšice na zapadźe kaž tež Studánka, Strážky a Neznabohy na sewjerozapadźe.

 Stawizny 
Prěnje pisomne naspomnjenje dwora Chuderova pochadźa z lěta 1348.

1921 wobsteješe wjes z 79 chěžkow a měješe 715 wobydlerjow, zwjetša Němcow. Po Mnichowskim zrěčenju přińdźe Groß Kaudern k Němskemu mócnarstwu. Po Druhej swětowej wójnje bu němska ludnosć wućěrjena.

 Gmejnske rozrjadowanje 
Gmejna Chuderov wobsteji z gmejnskich dźělow Chuderov (Groß Kaudern), Chuderovec (Klein Kaudern), Libov (Lieben), Lipová (Spansdorf), Radešín (Gratschen) a Žežice (Seesitz).http://www.uir.cz/casti-obce-obec/568023/Obec-Chuderov Ke gmejnje słušeja nimo toho sydlišća Mlýniště (Leinisch), Neznabohy (Niesenbahn) a Ovčárna (Schäferei).

 Zajimawostki 
 cyrkej swj. Pětra a Pawoła w Žežicach, prěni raz naspomnjena 1352
 cyrkej swj. Měrćina w Lipovej, natwarjena w 15. lětstotku
 rozhladna wěža Erbenova vyhlídka na hórce Erbenova výšina južnje wsy, poswjećena 1. julija 1933
 kapałka w Radešínje, natwarjena w prěnjej połojcy 19. lětstotka
 kapałka swj. Trojicy w Neznabohach, natwarjena 1821

 Něhdyše pomniki 
 kapałka swj. Jana Nepomuka, barokny twar z 18. lětstotka bu 1967 wottwarjeny
 barokny křižowanski stołp w Ovčárnje, 1950 zničeny

 Wotkaz 

 Žórła 

Kategorija:Prěnje naspomnjenje 1348